Minnesota Vikings
<s>Minnesota Vikings je momčad američkog nogometa iz Minneapolisa u Minnesoti.</s><s>Članovi NFL lige su od 1961., a trenutno se natječu u sjevernoj diviziji NFC konferencije.</s><s>Dosad su osvojili jedan naslov prvaka NFL lige, 1969. godine.</s><s>Do 2013. su svoje domaće utakmice igrali na stadionu Hubert H. Humphrey Metrodome, a do 2016. (kada će biti otvorenje njihovog novog stadiona) će igrati na TCF Bank Stadiumu.</s>

<s>Povijest kluba</s>

<s>Počeci u 1960-ima</s>

<s>Minneapolis je svoju NFL momčad dobio 1960. godine, iako je u početku AFL liga bila ta koja je poslovnim ljudima iz Minneapolisa dodijelila franšizu.</s><s>Prvi glavni trener Vikingsa postao je Norm Van Brocklin, bivši quarterback Los Angeles Ramsa i Philadelphia Eaglesima (s oba kluba je osvojio po jedan naslov prvaka).</s><s>Momčad je u šezdesetima predvodio quarterback Fran Tarkenton, kasniji član "Kuće slavnih" NFL-a i vlasnik nekoliko rekorda lige (npr. broj jardi dodavanja, quarterback s najvećim brojem pobjeda u karijeri itd.).</s><s>Veći dio šezdesetih Vikingsi nemaju uspjeha, te 1967.</s><s>Van Brocklin i Tarkenton odlaze iz kluba.</s><s>Već 1968. s novim trenerom Budom Grantom, po prvi puta u povijesti osvajaju diviziju i ulaze u doigravanje.</s><s>Sezonu nakon toga, Vikingsi su već najbolja momčad lige u regularnom dijelu sezone sa 12 pobjeda u 14 utakmica.</s><s>U doigravanju pobjeđuju prvo Los Angeles Ramse 23:20, a onda u prvenstvenoj utakmici NFL-a i Cleveland Brownse 27:7.</s><s>Sljedeća utakmica je bila Super Bowl, između njih i pobjednika AFL lige Kansas City Chiefsa.</s><s>Vikingsi unatoč ulozi favorita gube utakmicu 23:7.</s>

<s>Na vrhu u 1970-ima 
Tijekom 1970-ih Vikingsi su bila jedna od najjačih momčadi lige.</s><s>Prve dvije sezone nakon spajanja NFL i AFL lige osvajaju diviziju i dolaze do divizijske runde doigravanja.</s><s>1971. defensive tackle Vikingsa Alan Page postaje i MVP lige.</s><s>Iduće sezone klub razmjenjuje nekoliko igrača i pickova na idućem draftu s New York Giantsima, a zauzvrat dobivaju natrag Frana Tarkentona.</s><s>Njegova prva sezona se nije pokazala naročitim uspjehom, ali već 1973. momčad nakon pobjeda u doigravanju nad Washington Redskinsima i Dallas Cowboysima ulazi u svoj drugi Super Bowl u povijesti.</s><s>Tamo ih dočekuju branitelji naslova Miami Dolphinsi koji ih pobjeđuju 24:7.</s><s>Vikingsi 1974. po šesti put u zadnjih sedam sezona osvajaju diviziju i ponovno ulaze u doigravanje i dolaze do svog drugog finala zaredom.</s><s>Ni ovaj put ne uspijevaju osvojiti prvenstvo, u Super Bowlu IX gube od Pittsburgh Steelersa 16:6.</s><s>Dvije sezone kasnije imaju novu šansu, ali i ovaj put ne uspijevaju doći do kraja - Oakland Raidersi ih pobjeđuju 32:14.</s><s>Sveukupno, Vikingsi u sedamdesetima predvođeni trenerom Budom Grantom osvajaju diviziju osam puta (od toga šest puta zaredom 1973. do 1978.), te osam puta ulaze u doigravanje, te se može smatrati da je to najbolje razdoblje kluba u povijesti.</s>

<s>Od 1982. do 2006.</s><s>Preseljenjem na novi stadion 1982., Metrodome, započinje niz od nekoliko loših sezona za Vikingse.</s><s>Međutim, već 1987. su ponovno na vrhu i u doigravanju dolaze sve o konferencijskog finala protiv Redskinsa.</s><s>Od 1987. do 2000. 5 puta osvajaju diviziju i 11 puta ulaze u doigravanje.</s><s>1992. momčad preuzima trener Dennis Green koji u svojoj prvoj sezoni odmah osvaja titulu trenera godine.</s><s>Najbolju sezonu u devedesetima Vikingsi imaju 1998. godine, kada predvođeni quarterbackom Randallom Cunninghamom i wide receiverima Crisom Carterom i Randyem Mossom pobjeđuju u čak 15 utakmica u sezoni i ruše rekord lige po broju postignutih poena u sezoni (556).</s><s>U divizijskoj rundi doigravanja Vikingsi glatko pobjeđuju Arizona Cardinalse 41:24.</s><s>Jedina zapreka do Super Bowla po mnogima jednom od najboljih napada u povijesti lige su bili Atlanta Falconsi.</s><s>Vikingsi su u to konferencijsko finale ušli kao gotovo siguran pobjednik, ali nakon produžetaka gube 30:27.</s><s>Do konferencijskog finala dolaze i 2000. predvođeni quarterbackom Daunteom Culpepperom, ali tu su pretrpjeli katastrofalni poraz od New York Giantsa, 41:0.</s><s>Nakon te sezone, momčad lagano pada, i do 2007. samo jednom dolazi do doigravanja.</s>

<s>od 2007. do danas</s>

<s>U prvoj rundi drafta 2007. godine Vikingsi biraju running backa Adriana Petersona.</s><s>Unatoč samo 6 pobjeda te sezone, Peterson u svojoj prvoj sezoni postavlja rekorde u ukupnim jardama u utakmici (361) i jardama probijanja u jednoj utakmici (296).</s><s>Vikingsi su 2008. u doigravanju nakon osvojene divizije, ali gube odmah u wild-card rundi od Philadelphia Eaglesa.</s><s>Sezonu kasnije u klub dolazi quarterback Brett Favre, legenda divizijskih rivala Green Bay Packersa.</s><s>Favre, iako na samom kraju svoje karijere, Vikingse odmah dovodi do 12 pobjeda u sezoni i kasnije do konferencijskog finala.</s><s>Tu ih sa 31:28 nakon produžetaka pobjeđuju kasniji prvaci New Orleans Saintsi predvođenim Drewom Breesom.</s><s>Do danas posljednje pojavljivanje Vikingsa u doigravanju je bilo u sezoni 2012.</s><s>Te sezone Peterson ima 2097 jarda probijanja,  što je drugi najbolji rezultat u povijesti, a Vikingsi gube u wild-card rundi doigravanja protiv Packersa sa 24:10.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

